**Nr. 12307/ 26.09.2018**

**Decizie de emitere a autorizației integrate de mediu**

**Nr.786 din 25.09.2018**

Urmare a cererii adresate de către **SC BIOCARNIC ESCO SRL**, cu sediul în Municipiul Tulcea, sos. Tulcea - Murighiol, Km 4-5, înregistrată la Agenţia pentru Protecţia Mediului Tulcea cu nr. 5422/23.04.2018, in baza H.G. nr.1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, Legii nr. 226 din 15 iulie 2013 privind aprobarea Ordonanţei de urgenţă a Guvernului nr. 164/2008 pentru modificarea şi completarea Ordonanţei de urgenţă a Guvernului nr. 195/2005 privind protecţia mediului aprobata cu modificari si completari prin Legea nr. 265/2006 cu modificarile si completarile ulterioare ,a Legii nr.278 din 24 octombrie 2013 privind emisiile industriale si a Ordinului nr.818 din 17 octombrie 2003 pentru aprobarea Procedurii de emitere a autorizaţiei integrate de mediu,cu modificarile si completarile ulterioare,Agenţia pentru Protecţia Mediului Tulcea

**D E C I DE**

Emiterea autorizaţieiintegrate de mediu nr.5 din 03.05.2017 revizuita pentru activitatea prevăzută în Anexa 1 la Legea nr. 278/2013 privind emisiile industriale, la punctul:

6.5 – „ **Eliminarea sau reciclarea subproduselor de origine animală care nu sunt destinate consumului uman, prevăzute de Regulamentul (CE) nr.1069/2009 al Parlamentului European și al Consiliului din 21 octombrie 2009 de stabilire a unor norme sanitare privind subprodusele de origine animală și produsele derivate care nu sunt destinate consumului uman și de abrogare a Regulamentului (CE) nr. 1774/2002, cu o capacitate de tratare de peste 10 tone pe zi** ”, pentru punctul de lucru amplasat în Șoseaua Tulcea – Murighiol, km 4-5, Sola 133,156 Parcelele Cc2695, A2882/1 , Judetul Tulcea .

**Motivele care au stat la baza deciziei sunt următoarele:**

1. Activitatea desfăşurată de operator asigură conformarea cu cerinţele europene şi normele legale,în vigoare, privind protecţia mediului ,după cum urmează:

-au fost asigurate măsuri de prevenire eficiente a poluării ,în special pentru aplicarea celor mai bune tehnici disponibile;

-au fost luate măsuri care să asigure că nu va fi cauzată nici o poluare semnificativă a factorilor de mediu;

-au fost luate măsuri pentru prevenirea generării deşeurilor;

- au fost luate măsuri necesare pentru prevenirea accidentelor şi limitarea consecinţelor acestora;

- au fost luate măsuri necesare, în cazul încetării definitive a activităţilor, pentru evitarea oricărui risc de poluare şi pentru aducerea amplasamentului şi a zonelor afectate într-o stare care să permită reutilizarea acestora.

2.Decizia a fost luată în urma verificării documentaţiei depuse, a amplasamentului societăţii, în urma consultării publicului şi a autorităţilor/instituţiilor publice competente, membri ai Colectivului de Analiză Tehnică, respectiv:Instituţia Prefectului Judeţului Tulcea, Consiliul Judeţean Tulcea, Primăria Municipiului Tulcea, Garda Naţională de Mediu – Comisariatul Judeţean Tulcea, Sistemul de Gospodărire a Apelor Tulcea, Administraţia Rezervaţiei Biosferei Delta Dunării, Direcţia de Sanătate Publică Tulcea, Direcţia Silvică Tulcea, Inspectoratul Teritorial de Muncă Tulcea, Inspectoratul pentru Situaţii de Urgenţă “Delta“ al Judeţului Tulcea, Direcţia Sanitară Veterinară şi pentru Siguranţa Alimentelor Tulcea, S.C. Aquaserv S.A. Tulcea, Direcţia Judeţeană pentru Cultură Tulcea.

APM Tulcea va prevede în autorizatia integrată de mediu revizuita, obligatia titularului de a efectua măsuratori periodice cu privire la calitatea factorilor de mediu ,conform prevederilor Legii nr 278/2013 privind emisiile industriale.

APM Tulcea a asigurat şi garantat accesul liber la informație al publicului şi participarea acestuia la luarea deciziei în procedura de autorizare din punct de vedere al protecţiei mediului astfel :

-solicitarea privind obtinerea autorizatiei de mediu revizuita a fost mediatizată prin anunţ public apărut în ediţia ziarului local Delta , în data de 28.04.2018 si la Primaria Tulcea in data de 02.05.2018 .

- documentaţia de susţinere a solicitării de emitere a autorizaţiei integrate de mediu revizuita a fost accesibilă pentru consultare de către publicul interesat , la sediul şi pe site-ul APM Tulcea, pe toată perioada derulării procedurii de reglementare ;

- pe durata derulării procedurii nu au fost formulate observaţii din partea publicului.

**Menţiuni despre procedura de contestare administrativă şi contencios administrativ:**

Conform art. 25 din Legea 278/2013 privind emisiile industriale :

,, (1) Orice persoană care face parte din publicul interesat şi care are un interes legitim sau se consideră lezată într-un drept al său se poate adresa instanţei de contencios administrativ competente pentru a contesta, din punct de vedere procedural sau substanţial, deciziile, actele sau omisiunile care fac obiectul participării publicului, prevăzute de prezenta lege, cu respectarea prevederilor Legii contenciosului administrativ nr. 554/2004, cu modificările şi completările ulterioare, şi fără a aduce atingere altor prevederi legale.

(2) Prevederile alin. (1) nu exclud căile de atac prealabile în faţa unei autorităţi administrative, printr-o procedură gratuită, rapidă, echitabilă şi corectă.

(3) Deciziile autorităţii competente pentru protecţia mediului responsabile cu emiterea autorizaţiei integrate de mediu/autorizaţiei de mediu cuprind prevederi referitoare la căile de atac administrative şi judiciare “.

Conform art. 44 si 45 din Ordinul MAPAM nr.818 din 17 octombrie 2003 pentru aprobarea Procedurii de emitere a autorizaţiei integrate de mediu,cu modificările şi completările ulterioare:

*,, Litigiile generate de emiterea sau de respingerea, revizuirea, suspendarea ori anularea autorizaţiei integrate de mediu se soluţionează potrivit Legii contenciosului administrativ nr. 554/2004, cu modificările şi completările ulterioare”.*

,,Litigiile generate de nerespectarea participării publicului la procedura de emitere a autorizaţiei integrate de mediu se vor soluţiona în instanţă prin depunerea unei sesizări în termen de 30 de zile de la data luării deciziei de eliberare a autorizaţiei integrate de mediu.”

**In conformitate cu prevederile art.28 din Ordinul M.A.P.A.M nr. 818/2003 pentru aprobarea Procedurii de emitere a autorizației integrate de mediu, cu modificările și completările ulterioare, aveti obligația de a mediatiza în mass media locală decizia de emitere a autorizației integrate de mediu revizuita iar dovezile mediatizării vor fi transmise la APM Tulcea .**

**DIRECTOR EXECUTIV,**

**Chim. Mirela Aurelia RAICU**

**Șef Serviciu**

**Avize,Acorduri,Autorizații**

**Ing.Simona Constantinescu**

Redactat : Elizabeth Varzaru / 25.09.2018 / 12.45

Nr.A.A.A……..…../ ……...........2018